**Vedlegg 1**

Til Foreldre – Vanlig men vondt (VMV)

**VMV er et gruppeopplegg for barn og ungdom som har opplevd samlivsbrudd. Opplegget har vært et årlig tilbud ved Haumyrheia skole i Kristiansand siden 2006. Det er utviklet i et tverretatlig samarbeid mellom familieterapeut Nina Sletten og sosiallærer Toby Tørressen ved Haumyrheia skole. Siden 2014 er opplegget forankret i Kristiansand kommune som en del av det forebyggende arbeidet for barn og unge. I dag er VMV et tilbud ved mange barne- og ungdomsskoler i Kristiansand og flere omkringliggende kommuner.**

*”Jeg anbefaler de som har skilte foreldre å være med på VMV. En gruppe med trygghet og omsorg rundt deg, og det hjelper deg til å forstå ting bedre.”*

*”En bør virkelig være med for å kunne høre om andres situasjoner, få forståelse eller at man kjenner seg igjen i situasjoner. Man lærer seg også å stole på folk.”*

Elever som har deltatt i VMV-gruppe ved Haumyrheia, ønsker at flere elever ved skolen skal få mulighet til å delta. De har erfaring for at det er godt å dele erfaringer og tanker med andre i samme situasjon.

Dette brevet sendes til alle på niende trinn på Haumyrheia skole, men gruppetilbudet er bare aktuelt for de elevene som har opplevd samlivsbrudd. Vi ønsker åpenhet rundt gruppeopplegget og velger av den grunn å informere alle foreldre.

*”Gruppa baserer seg på å dele erfaringer gjennom å fokusere på åpenhet, gjenkjennelse og mestring, siden dette er en situasjon mange barn og unge opplever. Gruppa blir drevet i respekt for egne og andres grenser.”*

Vi planlegger åtte samlinger i løpet av vårsemesteret. Samlingene vil bli lagt i skoletida, men på varierte tidspunkt, slik at elevene ikke skal miste undervisning i samme fag over tid. Lærerne på trinnet har fått informasjon om gruppeopplegget og er positive til gjennomføringen.

Gruppetilbudet ønsker å utnytte styrken som ligger i å dele og snakke om erfaringer, tanker og følelser med andre som har tilsvarende opplevelser. Opplegget består av samtaler og aktiviteter og har en variert metodisk tilnærming.

Vi håper deres barn kan være med på disse samlingene som vil ledes av Camilla Åteigen (helsesykepleier) og Toby Tørressen (sosiallærer).

Ta gjerne kontakt med en av oss ved behov for ytterligere informasjon.

Vennlig hilsen: Camilla (46 88 42 70) og Toby (90 83 81 81)

|  |
| --- |
| *Kryss av her, og lever gjerne lappen til Camilla, Toby eller kontaktlærer. Vi må ha svar innen tirsdag 14. januar 2020.*  *Vårt barn har lyst til å delta på disse samlingene, og det er i orden for oss.*  *Navn/klasse på eleven:*  *Navn på foreldre/foresatte:* |